पंजाब सरकार बोली- 24 घंटे में नहीं सौंपा तो एक्शन होगा; खान बोले- मेरे कत्ल की साजिश
Pakistan Ex-Prime Minister Imran Khan Case; पाकिस्तान के पंजाब प्रांत की केयरटेकर सरकार ने 9 और 10 मई को हुई हिंसा पर सख्त रुख जारी रखा है।
पाकिस्तान के पंजाब प्रांत की केयरटेकर सरकार ने बुधवार को कहा- लाहौर के जमान पार्क इलाके में मौजूद इमरान खान के घर 40 दहशतगर्द छिपे हैं। इन्हें 24 घंटे में सिक्योरिटी फोर्सेज के हवाले नहीं किया गया तो एक्शन लिया जाएगा। इसके बाद रेंजर्स ने खान के घर को चारों तरफ से घेर लिया।
दूसरी तरफ, इमरान ने समर्थकों के नाम वीडियो जारी किया। कहा- गिरफ्तारी के बहाने मेरे कत्ल की साजिश रची जा रही है। मेरे घर को घेर लिया गया है। अगर कुछ होता है तो फौज जिम्मेदार होगी।
18 मार्च को जब पुलिस खान को गिरफ्तार करने यहां गई थी, तब उस पर जबरदस्त हमले हुए थे। पेट्रोल बमों के अलावा फायरिंग की गई थी। 63 पुलिसकर्मी घायल हो गए थे।
इस बीच, इस्लामाबाद हाईकोर्ट ने एक बार इमरान पर रहमदिली दिखाई। बुधवार को उनकी प्रोटेक्टिव बेल 31 मई तक के लिए बढ़ा दी गई। हालांकि नेशनल अकाउंटेबिलिटी ब्यूरो (NAB) ने खान को 18 मई को पूछताछ के लिए बुलाया है। खान को NAB ने ही 9 मई को अल कादिर ट्रस्ट केस में गिरफ्तार किया था।
खान ने कहा- फिर टुकड़े होने का खतरा
इमरान ने बुधवार को वीडियो मैसेज जारी किया। कहा- एक साल से हालात खराब हैं। अगर आज भी नहीं संभले तो मुल्क कई टुकड़ों में बिखर जाएगा। सर्वे में कहा जा रहा है कि मेरी पार्टी आसानी से इलेक्शन जीत जाएगी। इसलिए फौज और मेरी पार्टी को लड़ाया जा रहा है। मैं प्रधानमंत्री बना तो आर्मी चीफ को नहीं हटाउंगा। 1971 में सबसे बड़ी पार्टी को मौका नहीं मिला था तो मुल्क टूट गया था। अब फिर यही खतरा है। मेरी पार्टी के नेताओं पर दबाव डाला जा रहा है कि वो पार्टी छोड़ दें।
सरकार के पास खुफिया रिपोर्ट मौजूद
फौज ने कहा- माकूल जवाब देंगे
मंगलवार को फौज के कोर कमांडर्स और फिर नेशनल सिक्योरिटी काउंसिल की मीटिंग हुई। हिंसा और अपने अफसरों के घर हमले पर फौज ने कहा- हमले प्लान्ड और साजिश के तहत हो रहे हैं। फौज को गद्दार बताया जा रहा है। हमने गुनहगारों की पहचान कर ली है। अब उन्हें माकूल जवाब दिया जाएगा। ये जरूरी है, क्योंकि कुछ लोग सिविल वॉर चाहते हैं। इस्लामाबाद में रेड अलर्ट है।
क्या है अल-कादिर ट्रस्ट केस
ये खबरें भी पढ़ें...
सिविल वॉर की तरफ बढ़ता पाकिस्तान VIDEO:सबसे बड़ा राज्य पंजाब फौज के हवाले, हर शहर में हिंसा-आगजनी, एक हजार PTI वर्कर्स गिरफ्तार
पाकिस्तान में पूर्व प्रधानमंत्री इमरान खान को 9 मई को दोपहर करीब 3 बजे गिरफ्तार किया गया था। अल-कादिर ट्रस्ट स्कैम केस में पाकिस्तानी रेंजर्स ने NAB (नेशनल अकाउंटेबिलिटी ब्यूरो) के आदेश पर ये गिरफ्तारी की। पाकिस्तान के अखबार ‘द डॉन’ के मुताबिक अल कादिर ट्रस्ट घोटाला करीब 60 अरब पाकिस्तानी रुपए का है और इसका फायदा इमरान, पत्नी बुशरा बीबी और बुशरा की दोस्त फराह गोगी ने उठाया। पढ़ें पूरी खबर...
गिरफ्तारी के दो दिन बाद इमरान को रिहाई:PAK सुप्रीम कोर्ट ने कहा- गिरफ्तारी गैरकानूनी; इमरान बोले- मुझसे आतंकी जैसा सलूक हुआ
पाकिस्तान के पूर्व प्रधानमंत्री इमरान खान को शुक्रवार को सुबह 11 बजे हाईकोर्ट में पेश किया जाएगा। सुप्रीम कोर्ट ने अल-कादिर ट्रस्ट गबन मामले में पाकिस्तान तहरीक-ए-इंसाफ (PTI) प्रमुख इमरान की गिरफ्तारी को गैर-कानूनी बताया था। इसके बाद फौरन रिहाई का आदेश दिया और कहा था कि बेल के लिए हाईकोर्ट में अपील करें। पढ़ें पूरी खबर...